هاد الشي ديال الحسيمة ما يبشرش بخير. بيان الديوان الملكي على تقليقة الملك فالمجلس الوزاري ما غادياش تحل المشكل. واش من المعقول اصدار تعليمات “لوزيري الداخلية والمالية، قصد قيام كل من المفتشية العامة للإدارة الترابية بوزارة الداخلية والمفتشية العامة للمالية، بالأبحاث والتحريات اللازمة بشأن عدم تنفيذ المشاريع المبرمجة، وتحديد المسؤوليات، ورفع تقرير بهذا الشأن، في أقرب الآجال”. اولا هاد الوزيرين بجوج فيهم مشكلة وخاصهم يحلوها. بجوج من خدام الدولة اللي ربحو اراضي باطل فالرباط. لا لفتيت لا بوسعيد يصلحو يديرو هاد الشي. ثانيا نقطة اخرى هادو معروفين شكون كيحكم فيهم من الاحزاب السياسية. راه تعيين لفتيت خطآ وراه مسؤول فالتصعيد اللي وقع فالريف. شكون قال للاحزاب السياسية داك التخربيق ديال الانفصال وهما كي الباباغاوات خرجو كيرددوه وكانو حطب الحراك اللي شعل العافية بالمنطقة. دابا ما يمكنش لهادو يشرفو على شي حاجة. خاصهم يتحاسبو اولا. وهاد الشي ماشي معقول 
وصعيبة حتى التعاويد. 2 من خدام الدولة غاديين يشرفو على تحقيق بخصوص تأجيل مشاريع منارة الحسيمة. وبزاف جيبو وزرا محبوبين ماشي لفتيت وبوسعيد ويرجعو اراضي الدولة بعدا